**EESTI METEOROLOOGIA SELTSI PÕHIKIRI**

**Eesti Meteoroloogia Seltsi** (edaspidi Selts) põhikiri on kinnitatud 23. märtsil 2018. aastal seltsi liikmete üldkoosoleku otsusega.

1. **ÜLDSÄTTED**
   1. Eesti Meteoroloogia Selts (lühend EstMS, inglise keeles Estonian Meteorological Society) on ilmast ja kliimast huvituvate inimeste vabatahtlik ühendus, mis tegutseb vastavuses Eesti Vabariigi seadustega, Eesti Teaduste Akadeemia juures asuva Eesti Looduseuurijate Seltsi (Eesti LUS) põhikirja ning oma põhikirjaga.
   2. EstMS tegutseb Eesti LUS-i allüksusena, tal on oma sümboolika.
2. **EESMÄRK JA ÜLESANDED**
   1. Seltsi tegevuse eesmärgiks on meteoroloogia ja sellega seotud teaduste ning meteoroloogilise hariduse ja kultuuri arendamine Eesti Vabariigis
   2. Oma eesmärkide saavutamiseks ja saavutatu hoidmiseks Selts:
      1. loob foorumi ühist huvi pakkuvate küsimuste aruteluks;
      2. arendab sidemeid teadlastega ja teeb koostööd teadus- ja haridusasutuste ning organisatsioonidega ning vastavate teaduste harrastajatega Eestis ja välismaal; loob ja arendab erialaseid suhteid teiste riikide meteoroloogidega;
      3. vahendab tellimusi kvalifitseeritud meteoroloogia ja sellega seotud teaduste uuringutele, järgides erialase pädevuse ja teadusliku täpsuse põhmõtteid;
      4. korraldab kompetentset ekspertiisi meteoroloogiat ja sellega seotud teadusi puudutavates küsimustes;
      5. hoolitseb meteoroloogia-alase terminoloogia väljatöötamise ja korrastamise eest;
      6. tegeleb Eesti meteoroloogia ajaloo uurimise, Eesti meteoroloogiaelu kroonika pidamise ja väljapaistvate meteoroloogide mälestuse jäädvustamisega;
      7. organiseerib meteoroloogiaalase kirjanduse väljaandmist ja meteoroloogia ning selle rakenduste alaseid teadusüritusi;
      8. tegeleb meteoroloogia populariseerimisega, korraldab kokkutulekuid, konverentse ja teisi analoogilisi üritusi;
      9. väljendab oma liikmeskonna seisukohti oma eriala puudutavates küsimustes, samuti meie ühiskondliku elu üldküsimustes;
      10. korraldab ja toetab oma liikmeskonna enesetäiendamist;
      11. vahendab meteoroloogiaalast teavet Internetis ja muus meedias.
3. **SELTSI ÕIGUSED**
   1. Selts võib kuuluda ise teistesse organisatsioonidesse.
4. **SELTSI LIIKMESKOND**
   1. Seltsi liikmeksolek on vabatahtlik. Seltsi liikmete vastuvõtmise ja väljaarvamise otsustab seltsi juhatus isiku vastavasisulise kirjaliku avalduse alusel.
   2. Seltsi liikme võib seltsist välja arvata juhatuse otsusega, kui seltsi liige ei ole kolm aastat tasunud seltsi liikmemaksu.
   3. Seltsi liikme võib seltsist välja arvata seltsi põhikirja rikkumise või seltsi liikme vääritu tegevuse pärast. Liikmete väljaheitmine toimub üldkoosoleku otsusega.
   4. Seltsil on õigus kehtestada oma liikmetele liikmemaks.
   5. Seltsi liikmeskond on fikseeritud seltsi liikmeregistris, mida peab seltsi juhatus.
   6. Seltsi liikmeks võib olla nii füüsiline kui ka juriidiline isik, kes tunnustab seltsi põhikirja.
   7. Seltsi liige ei pea kuuluma Eesti LUS-i.
   8. Seltsi liikmel on õigus:
      1. osaleda seltsi tegevuses selle eesmärkide saavutamiseks;
      2. osaleda hääleõiguslikuna üldkoosoleku töös ning valida ja olla valitud seltsi juht- ning teistesse valitavatesse organitesse;
      3. esindada seltsi selle juhtorganite volitusel asutustes ja organisatsioonides ning üritustel;
      4. esitada arupärimisi ja ettepanekuid seltsi valitavate organite tegevuse kohta ning saada informatsiooni seltsi tegevuse kohta;
      5. kasutada seltsi vara vastavalt kehtestatud korrale;
      6. kasutada seltsi sümboolikat vastavalt kehtestatud korrale;
      7. lahkuda seltsi liikmeskonnast.
   9. Seltsi liige on kohustatud:
      1. maksma liikmemaksu;
      2. teatama seltsi juhatusele seltsi liikmete arvestuse pidamiseks oma kehtivad kontaktandmed;
      3. järgima seltsi põhikirja ja juhtorganite otsuseid;
      4. osalema valitavatesse organitesse valimisel nende töös;
      5. kasutama heaperemehelikult ning säästlikult seltsi vara;
      6. seltsi liikmeskonnast lahkumisel tagastama tema kasutusse antud seltsi vara ja tasuma muud võlad seltsi ees.
5. **SELTSI STRUKTUUR JA JUHTIMINE**
   1. Seltsi kõrgeim juhtorgan on tema liikmete üldkoosolek.

Üldkoosolek:

* + 1. korralise üldkoosoleku kutsub kokku juhatus vähemalt üks kord aastas;
    2. erakorraline üldkoosolek kutsutakse kokku juhatuse poolt juhul, kui vastava kirjaliku nõude on esitanud vähemalt 10% seltsi liikmetest;
    3. üldkoosoleku toimumisest ja päevakorrast informeerib juhatus seltsi liikmeid vähemalt kaks nädalat enne toimumisaega;
    4. üldkoosoleku kohta koostatakse protokoll, millele kirjutavad alla koosoleku juhataja ja protokollija;
    5. üldkoosoleku otsus on vastu võetud, kui selle poolt on üle poole koosolekul osalenud seltsi liikmetest. Häälte võrdse jagunemise korral otsustab seltsi esimehe hääl. Seltsi liige võib teist seltsi liiget volitada end üldkoosolekul esindama, andes talle vastava lihtkirjaliku või digitaalselt allkirjastatud volikirja;
    6. üldkoosolek määrab juhatuse arvulise koosseisu;
    7. üldkoosolek valib kolmeks aastaks juhatuse;
    8. üldkoosolek kuulab ära seltsi juhatuse aruande;
    9. üldkoosolek määrab seltsi liikmemaksu suuruse.
  1. Seltsi juhtorganiks on 3-7 liikmeline juhatus.

Seltsi juhatus:

* + 1. valib oma tegevuse alguses enda hulgast seltsi esimehe;
    2. moodustab vajadusel toimkondi ja komisjone;
    3. on seltsi majandustegevuse juht;
    4. on aruandekohuslane seltsi üldkoosolekule.
  1. Seltsi juhatuse liige võib tagasi astuda, kui üldkoosolek kiidab heaks tema kirjaliku avalduse.
  2. Juhatuse koosoleku kutsub kokku seltsi esimees või tema poolt volitatud isik vastavalt vajadusele, kuid mitte harvem kui kord kuue kuu jooksul.
  3. Juhatuse koosolek on otsustusvõimeline, kui sellest võtab osa üle poole juhatuse liikmetest. Juhatuse liige võib oma häält edasi volitada.
  4. Juhatuse otsused võetakse vastu lihthäälteenamusega. Häälte võrdse jagunemise korral on määravaks seltsi esimehe hääl.
  5. Juhatuse koosolekud protokollitakse.
  6. Seltsi esimees:
     1. on juhatuse liige;
     2. on seltsi kõrgeim ametiisik;
     3. kinnitab oma allkirjaga kõik seltsi juhtorganite otsused;
     4. on aruandekohuslane seltsi juhatusele.

1. **SELTSI VARA**
   1. Seltsi tegevust rahastatakse Eesti LUS-ilt saadud või Eesti LUS-ile seltsi tarbeks laekunud sihtotstarbelistest summadest. Selts võib LUS-i kaudu osaleda hangetes ja projektides.
   2. Selts taotleb enda tegevuse arendamiseks Eesti LUS-ile sihtotstarbelisi vahendeid juriidilistelt ja üksikisikutelt.
   3. Seltsi tegevuse finantseerimist korraldab juhatus kooskõlas Eesti LUS-iga.
   4. Seltsi ja tema liikmete vahelised vaidlused lahendatakse vastavuses seltsi kehtiva põhikirjaga; nende reguleerimatuse korral vastavalt Eesti Vabariigi seadustele.
2. **TEGEVUSE LÕPETAMINE**
   1. Seltsi tegevuse lõpetamisel moodustab üldkoosolek likvideerimiskomisjoni.
   2. Seltsi likvideerimise tähtaja lõpul esitab likvideerimiskomisjon üldkoosolekule aruande.
   3. Seltsi tegevuse lõpetamisel jääb seltsi vara Eesti LUS-ile.